Ñeñt̃o'marña notenes : Ñerra'm aña e'ñe semorrentena ñeñt̃ semorrentenaya sam̃a ñeñt̃pa' amach e'ñeye' sorrtatenoña ñeñt̃ e'ñe po'ñoc̈h cohuentetsa , att̃oña Yomporpa' amach es apuerrso ñeñt̃cha' atarr socshaterre' . T̃arro'mar ñeñt̃ ama ame'ñenayo Yompor , ñetpa' aña morrentenet ñeñt̃ e'ñe morrentenahuet ñamet . Sapa' e'ñeca'ye señoteñ e'ñe atet̃ pena ñeñt̃ pueshquëñot̃e'na cobrenan acheñenesha' shonte' quelle . Añña atarr cohuentetsa ama't ñeñt̃ ama yemorrentenayepa' o'ch yemorreñcha e'ñe cohuen .
